Aias mab Oileos - Wikipedia

# Aias mab Oileos

### Diwar Wikipedia, an holloueziadur digor

Aias o tiframmañ Kasandra dre nerzh eus ar Palladion pa oa o klask e warez, Diabarzh ur gib gant tresadennoù ruz gant liver Kodros, war-dro 440-430 kent J.-K., Mirdi al Louvre

Er vitologiezh c'hresian, Aias 'e Ajas (e []Gresianeg|henc'hresianeg]] Αἴας Ὀϊλῆος, Aias Oïlễos), mab Oileos (roue Bro-Lokris), zo unan eus harozed brezel Troia. A-wezhioù e vez graet Aias vihanañ anezhañ abalamour d'ar c'hemm zo etre e vent hag hini an haroz all a zo er memes anv. Arabat eo meskañ e anv gant hini Aias mab Telamonos.

## [kemmañ] Mojenn

Ajas a oa unan eus ar bleustrerien o doa goulennet dimeziñ gant Elena. Pa voe skrapet hounnezh gant Paris e c'houlennas ar roue Menelaos e skoazell evit adkemer e vaouez. Heuliañ a reas anezhañ betek kêr Priam. E-pad preizhadenn Troia e wallas Kasandra, belegez Atena, a oa o c'houlenn gwarez an doueez. Hervez ar vojenn e tispleg ar torfed-se an droug he deus an doueez ouzh an Akeaned e-pad o distro. War hent Bro-Lokris), da skouer, Ajas a ra peñse e-pad ur barrad amzer kaset gant an doueez Atena. En em dennañ a reas war ur roc'h ha mallozhiñ an doueed. Lonket e voe diouzhtu gant ar mor evit kastizañ e ledoued. Beziet e voe gant Tetis e Mikene.

Evel Akilleus e kreder emañ o vevañ goude e varv en Enez Wenn (Leuke hiziv an deiz), e genou an Danav. Azeulet e veze Aias eveltañ ivez e bro Lokrisiz Opus. Kavet e veze e skeudenn war o fezhioù moneiz hag en enor dezhañ e laoskent atav ul lec'h goullo en o arme.

Sofokles en deus savet ur pezh-c'hoari diwar e benn zo kollet hiziv.

## [kemmañ] Mammennoù

- Apollodoros, Bibliotheke (Levraoueg) lenn enlinenn (III, 10, 8), Epitome lenn enlinenn(III, 11 ; V, 22 ha 25 ; VI, 29).
- Arktinos ar Miletad, Ἰλίου πέρσις (Ilíou pérsis en henc'hresianeg, da lâret eo : Preizhadenn Troia) lenn enlinenn.
- Homeros, Ilias lenn enlinenn, Odiseia lenn enlinenn (IV, 499-511).
- Caius Julius Hyginus, Mojennoù lenn enlinenn (XCVII ; CXVI).
- Paosanias, Deskrivadenn Bro-C'hres lenn enlinenn (I, 15 ; III, 19 ; V, 11 ; V, 19 ; X, 26 ; X, 31).
- Quintus ar Smirnead, Heuliad Homeros lenn enlinenn (XII ; XIII ; XIV).
- An distroioù lenn enlinenn .
- Trifiodoros, Kemeredigezh Troia lenn enlinenn (gw. 165 ha 647).
- Virgilius, Meurgan Eneas lenn enlinenn (I, 40-45).

Adtapet diwar "http://br.wikipedia.org../../../a/i/a/Aias_mab_Oileos_fb20.html"

Rummadoù ar bajenn: Mojennoù Hellaz

##### Views

- Pennad
- Kaozeadenn
- Stumm a-vremañ pe stumm red

##### Klask

##### E yezhoù all

- Български
- Deutsch
- English
- Español
- Suomi
- Magyar
- Italiano
- 日本語
- Lietuvių
- Русский
- Українська